Jätkuvalt  kooskokkamise lainel tegin profitroole piparmündijäätisega. Selle retsepti idee sain ühest ingliskeelsest kokanduse saidilt, kus nägid need nii võrratud välja et kohe kutsus järgi proovima. Ja mis peamine- lihtne valmstada.  Ideaalne oleks süüa, kui nad on umbes 20 minutit sügavkülmas seisnud.    Keedutainas:  1.75 dl vett  75 g võid  0.5 tl soola  110 g nisujahu (2 dl)  3 suurt muna    Pane vesi koos või ja soolaga pliidile keema. Kui või on sulanud ja vesi keema  tõusnud, tõsta kastrul tulelt ja lisa jahu. Sega senikaua kuni jahutükke enam ei ole. Pane uuesti pliidile ja kuumuta segades 2 minutit (kuni tainas poti äärtest lahti lööb ja muutub ilusaks siledaks).  Kalla tainas teise kaussi ja lase jahtuda. Siis sega hulka eraldi munad. Segama peab pidevalt.  Pane kondiitripressi sisse ning suru küpsetuspaberiga kaetud ahjuplaadile 5cm läbimõõduga pallikesed.  Pane 200-kraadisesse ahju, siis keera ahi 180 kraadi peale ja küpseta umbes 20 minutit, kuni  ekläärid on kenasti kerkinud ja kuldpruunid. Keera ahi kinni, ning tee tikuga neile väikesed augud et niiskus välja saaks.  Lõika palid pooleks ja määri mõlemad osad piparmündijäätisega, tõsta pealmine kaas tagasi peale ja vala üle sulatatud šokolaadiga, kaunista hakitud mandlitega.